### | | | | --- | --- | | | | | --- | | **Byråd** 31. maj 2016 Sagsnr. 710-2016-4969 Dok.nr. 710-2016-196974 Sagsbehandler DPHNED | | 101.                Kommunal frokostordning i daginstitutioner - Åbent

###

|  |  |
| --- | --- |
| Tidl. politisk behandling | BY, 16.12.14, pkt. 215 |
| Forventet sagsgang | BS-U, ØK, BY |
| Lovgrundlag | Dagtilbudsloven |

###

**SAGENS INDHOLD**

Forældrene i de enkelte daginstitutioner skal hvert andet år
have mulighed for på ny at tage stilling til, om institutionen skal være
omfattet af kommunens frokostordning. Hvis ikke forældrene fravælger ordningen,
er institutionen ifølge dagtilbudsloven omfattet af frokostordningen.

I forlængelse heraf skal Byrådet i denne sag tage stilling
til:

· fravalgsperiode for den kommunale frokostordning

· takster gældende for den nye periode

· økonomisk fripladstilskud til forældrearrangerede madordninger

· hvilke institutioner, der skal betragtes som én enhed ved
frokostafstemningen.

Sidste gang der blev taget stilling til frokostordningen i
[adresse] var i 2015. Her blev der stemt om ordningen for perioden 1. august
2015 til 31. december 2016. I løbet af august 2016 skal forældrene i de enkelte
institutioner tage stilling til frokostordningen med virkning fra 1. januar
2017.

Frokostmåltidet, som
forældrene i [adresse] tilbydes fra 1. januar 2017, vil være en varieret
kold færdigret (buffet/’smør selv’ samt madpakker), leveret hver dag fra en
ekstern leverandør. Frokostmåltidet vil følge Fødevarestyrelsens anbefalinger.
Det er i dag et krav til leverandøren, at der skal leveres frisklavet mad med
mindst mulig brug af halvfabrikata. Leverandøren skal hovedsageligt anvende danske
råvarer af høj kvalitet og gerne økologisk.

Udover den kommunale frokostordning beskriver
dagtilbudsloven den forældrearrangerede frokostordning og den forældrearrangerede
madordning. I nedenstående tabel 1 ses hvilke ordninger, der er etableret i
Favrskov Kommune i dag:

Tabel 1: Oversigt over frokost- og madordninger etableret i
nuværende periode

|  |  |  |
| --- | --- | --- |
| **Kommunal**  **frokostordning** | **Forældrearrangeret frokostordning** | **Forældrearrangeret madordning** |
| Etableret i Børnehuset Rønbækken og [adresse]. Øvrige institutioner har fravalgt ordningen. | Ikke etableret. | Etableret i nogle af institutionerne - primært frugtordninger til børnenes eftermiddagsmad. |

De forskellige frokost- og madordninger er yderligere
beskrevet i vedlagte bilag 1.

**VURDERING**

Børn og Skole vurderede i forbindelse med behandling af
sagen i december 2014, at det ville være hensigtsmæssigt fremadrettet at ændre
afstemningstidspunktet fra februar til august. Byrådet vedtog derfor i 2014 en
fravalgsperiode på 1½ år, så afstemningstidspunktet fra og med 2016 kunne blive
i august.  Dette afstemningstidspunkt medfører den fordel, at alle forældre,
der stemmer, fortsat vil have børn i institutionen, når den nye periode træder
i kraft. Med afstemning i august vil den kommende fravalgsperiode, der stemmes
om, være fra 1. januar 2017 til og med 31. december 2018.

Jf. dagtilbudsloven er det kommunalbestyrelsen, som
beslutter hvilke institutioner, der betragtes som én enhed i forbindelse med
frokostafstemningen. Børn og Skole foreslår, at institutioner betragtes som én
enhed, hvis institutionerne har fælles daglig leder og geografisk ligger tæt på
hinanden (se bilag 2).

Børn og Skole vurderer, at man fortsat inden for
nedenstående økonomiske ramme vil kunne få et sundt frokostmåltid, der opfylder
Fødevarestyrelsens anbefalinger.

**ØKONOMI**

Byrådet skal inden forældrenes afstemning fastsætte takster
for den kommunale frokostordning og den forældrebetalte frokostordning.

Børn og Skole foreslår, at de nuværende takster fremskrives
til 2016 priser. De prisfremskrevne takster fremgår af nedenstående tabel 2 (se
uddybning i vedlagte bilag 3).

Byrådet har mulighed for at give
et økonomisk tilskud til forældre, der ønsker at deltage i en
forældrearrangeret madordning. Byrådet har ikke tidligere taget stilling til
dette tilskud, da det har afventet den nye dagtilbudsvejledning, som udkom i
2015. Børn og Skole foreslår, at der ikke gives økonomisk tilskud til
forældrearrangerede madordninger, idet det ikke er en forpligtelse for kommunen
at yde dette tilskud. Kommunen skal give friplads- og søskendetilskud til den kommunale
frokostordning og fripladstilskud til den forældrearrangerede frokostordning.
Der er ikke lovhjemmel til at give søskendetilskud til den forældrearrangerede
frokostordning eller friplads- og søskendetilskud til den forældrearrangerede
madordning.

Tabel 2: Oversigt over takster mv. for de forskellige
frokost- og madordninger

|  |  |  |  |
| --- | --- | --- | --- |
|  | **Kommunal**  **frokostordning** | **Forældrearrangeret frokostordning** | **Forældrearrangeret madordning** |
| Takst, max  (pr. barn pr. måned i 11 måneder) | 435 kr. | 544 kr.  (max 33 kr. pr. dag) | Ingen maksimumstakst, men prisen skal afspejle udgifterne ved ordningen |
| Administration | Forvaltning | Forældre | Forældre |
| Tilskud | Friplads- og søs- kendetilskud | Fripladstilskud | Ikke økonomisk tilskud |

Efter frokostafstemningen indgås der en aftale med en
leverandør om levering af frokost til de institutioner, der har valgt en
frokostordning. Det forventes, at der skal udarbejdes et udbud, hvis mere end
to til tre institutioner ønsker en kommunal frokostordning. Ifølge udbudsreglerne
er grænsen for at sende en opgave i udbud 1.500.000 kr. over en fireårig
periode. Et eventuelt udbud udarbejdes med en aftaleperiode på to år i
overensstemmelse med fravalgsproceduren.

**INDDRAGELSE**

På baggrund af Byrådets beslutning i denne sag udarbejder
Børn og Skole en konkret vejledning til institutionerne og forældrebestyrelserne.
Der udarbejdes også et informationsbrev til forældrene. Materialet vil blandt
andet indeholde tidsfrister for fravalgsprocedure, maksimumtakster mv. Materialet
udarbejdes i dialog med forældrerepræsentanter fra institutionerne. Materialet
forventes udsendt i juni 2016.

Afstemningen afholdes i august 2016. Det sikrer, at der
tidsmæssigt er mulighed for eventuel udarbejdelse af udbud jævnfør udbudsloven.
Områdelederne og bestyrelserne orienteres om den forventede procedure primo
juni 2016.

Efter afstemningen inddrages forældrebestyrelserne i
udarbejdelse af kravspecifikationer inden indhentning af tilbud eller
gennemførelse af udbud (jf. angivelse af udbudsgrænsen ovenfor).

**INDSTILLING**

Direktøren for Børn og Skole indstiller til Byrådet:

1. At forældrenes/forældrebestyrelsens afstemning om den kommunale
frokostordning gælder for perioden 1. januar 2017 til og med 31. december 2018.

2. At taksten for det kommunale frokostmåltid maksimalt kan udgøre 435 kr.
(2016-priser) pr. barn pr. måned i 11 måneder.

3. At prisen for den forældrearrangerede frokostordning maksimalt kan
udgøre 544 kr. (2016-priser) pr. barn pr. måned i 11 måneder og 33 kr. pr. dag,
hvis ordningen kun gælder enkelte dage.

4. At institutioner betragtes som én enhed ved frokostafstemningen, hvis institutionerne
har fælles daglig leder og geografisk ligger tæt på hinanden.

5. At der ikke gives økonomisk tilskud til forældrearrangerede madordninger.

**BESLUTNING**

***Børne- og Skoleudvalget, 12. maj 2016:***

Fraværende:Ingen

Indstilles godkendt.

***Økonomiudvalget, 24. maj 2016:***

Fraværende:Sten Knudsen

Indstilles godkendt.

**Bilag**

|  |  |
| --- | --- |
| Bilag 1: Frokost- og madordninger jf. Dagtilbudsloven | 710-2016-27569 |
| Bilag 2: Oversigt over institutioner, der betragtes som én enhed | 710-2016-140344 |
| Bilag 3: Økonomi - takster | 710-2016-159081 |